कामना विकास बैङ्कले खुल्ला गरेको साधारण शेयरका लागि आवेदन दिनेको सङ्ख्या ८ गुणा बढी पुगेको छ । बैङ्कले यही कात्तिक ११ गतेदेखि १५ गतेसम्म ७ लाख कित्ता सर्वसाधारणका लागि शेयर आवेदन खुला गरेकामा देशभरबाट मागभन्दा ८ गुणा बढी आवेदन परेको सञ्चार विभाग प्रमुख विष्णु गौतमले बताए । बैङ्कले एनआईडीसी क्यापिटलको सहायक कम्पनी एनसीएम मर्चेण्ट कम्पनीलाई विक्री प्रबन्धक तोकेको थियो ।
